27.7.2023
4. etapp.
ET
Euroopa Liidu Teataja
C 264/17
Tegevuskava väljatöötamine ja kohanemismeetmete rakendamine
Suunistes kirjeldatud 4. etapp aitab: — töötada kohanemisvõimaluste alusel välja kohanemismeetmed; — koostada kliimamuutustega kohanemise tegevuskava; — teha ettevalmistusi meetmete rakendamiseks kohanemistrajektooride kaudu.
Kliimamuutustega kohanemise tegevuskavas sõnastatakse väljapakutud kohanemisvõimalused konkreetsete kohanemis­ meetmetena, mida saab ellu rakendada.
Üldjuhul kirjeldatakse kavas, mida on vaja teha (kes teeb ja millal), ressursivajadusi ning ressursside jaotamist ja kättesaadavust.
Kliimamuutustega kohanemise tegevuskava(d) on seega iga kohanemiss­ trateegia lahutamatu osa, kuna sellised kavad hõlbustavad kohanemismeetmete rakendamist.
Tegevuskava hõlmab tavaliselt lühemat ajavahemikku kui kliimamuutustega kohanemise strateegia ning seda vaadatakse korrapärasemalt läbi.
Seepärast võib ühe kliimamuutustega kohanemise strateegia rakendamine toimuda mitme tegevuskava raames.
4.a etapp.
Kliimamuutustega kohanemise tegevuskava olulised elemendid 4. näidisjuhtum: kliimamuutustega kohanemise peavoolustamine veemajanduses, et tagada kaitse üleujutuste eest Itaalias Isola Vicentinas Isola Vicentina (Itaalia) ühines 2014. aastal ELi algatusega „Mayors Adapt“ ja alustas seejärel kohaliku veemajanduskava väljatöötamist, et lõimida kliimamuutustega kohanemine oma veemajanduspoliitikasse.
Kavas analüüsiti iga omavalitsusüksuses olevat valgala, jõge ja oja ning hinnati nende maksimaalset voolukiirust ja tulvalaine ulatust eri korduvusperioodide (5, 10, 20, 30, 100 ja 300 aastat) korral.
Tuvastatud kriitiliste probleemide alusel kavandati ennetus- ja valmisolekumeetmed ning ligikaudu 50 konkreetset kaitsemeedet; näiteks i) võeti vastu väikeste eraomandis olevate kraavide haldamise ja hooldamise reguleerimise raamistik, ii) rajamisel on üks kolmest kavandatud veesidumisalast ning iii) määrati kindlaks 10-hektariline katseala, kus simuleeritakse seda, kuidas metsaalade säilitamine võib parandada omavalitsusüksuse territooriumi vastupanuvõimet üleujutustele ja maalihetele.
— Rakendamisetapid ja -trajektoorid, mille puhul võetakse arvesse kliimamuutuste mõju ebaselgust lühiajalises perspektiivis (2030. aastani), keskpikas perspektiivis (2050. aastani) või pikas perspektiivis (2100. aastani).
Kohanemise tegevuskava võib struktureerida kohanemistrajektooridena nii, et iga kohanemisvõimaluse rakendamise skeem koosneb meetmete jadast kuni lõpliku kohanemiseesmärgi saavutamiseni.
Seepärast sarnanevad kohanemistra­ jektoorid otsustuspuuga ja kuna meetmeid saab rakendada järk-järgult, võimaldavad need poliitikat paindlikult kavandada.
Kliimast tingitud ekstreemsete ilmastikunähtuste või prognoositud tulevase kliima muutuste korral võib käivitada läbivaatamismehhanismi, et teha kindlaks, kas kohanemistrajektoor on endiselt kohanemiseesmärgiga kooskõlas.